b'\n_START_ARTICLE_\nKirjallinen inkvisitio\n_START_PARAGRAPH_\nKirjallinen inkvisitio (kiina: \xe6\x96\x87\xe5\xad\x97\xe7\x8d\x84; pinyin: w\xc3\xa9nz\xc3\xacy\xc3\xb9, "vangitseminen kirjoitusten vuoksi") (tai puherikokset \xe4\xbb\xa5\xe8\xa8\x80\xe5\x85\xa5\xe7\xbd\xaa) tarkoittaa keisarillisen Kiinan harjoittamaa, intellektuelleihin ja heid\xc3\xa4n kirjoituksiinsa, kohdistunutta vainoa. W\xc3\xa9nz\xc3\xacy\xc3\xb9 tapahtui kunkin Kiinaa hallinneen dynastian aikana, mutta Qing-dynastian aikana vaino oli erityisen voimakasta. Vainon kohteeksi saattoi joutua pelk\xc3\xa4st\xc3\xa4\xc3\xa4n yhden lauseen tai jopa yksitt\xc3\xa4isen sanan perusteella. Vakavissa tapauksissa kirjailijan lis\xc3\xa4ksi tapettiin my\xc3\xb6s h\xc3\xa4nen perheenj\xc3\xa4senet.\n_START_SECTION_\nEnnen Ming-dynastiaa\n_START_PARAGRAPH_\nKirjallisten vainojen historiaa on tallennettu Qing-dynastiasta l\xc3\xa4htien ja se on ollut osa jokaisen t\xc3\xa4t\xc3\xa4 seuranneen dynastian k\xc3\xa4yt\xc3\xa4nt\xc3\xb6j\xc3\xa4. On ep\xc3\xa4selv\xc3\xa4\xc3\xa4 kuinka yleist\xc3\xa4 vainoaminen oli. Song-dynastian ajan runoilija Su Shi vangittiin useiden kuukausien ajaksi johtuen h\xc3\xa4nen teoksistaan. Song-dynastian johtava henkil\xc3\xb6 Song Jiang, joka oli alun perin virkamies, mutta josta sittemmin tuli rikollisryhm\xc3\xa4n johtaja sen j\xc3\xa4lkeen kun h\xc3\xa4n oli humalassa kirjoittanut runon, josta h\xc3\xa4net tuomittiin kuolemaan.\n_START_SECTION_\nMing-dynastia\n_START_PARAGRAPH_\nMing-dynastian ajalta on s\xc3\xa4ilynyt tietoja kirjailijoiden vainoista, jotka olivat pahimmillaan dynastian alussas. Ennen keisariksi tuloaan Zhu Yuanzhang oli lukutaidoton ja oli ollut kerj\xc3\xa4l\xc3\xa4isen\xc3\xa4. Muodostettuaan valtakuntansa, h\xc3\xa4n ymp\xc3\xa4r\xc3\xb6i itsens\xc3\xa4 oppineilla. H\xc3\xa4n opetteli lukemaan ja opiskeli historiaa. H\xc3\xa4n my\xc3\xb6s kutsui oppineita luokseen. Osa hyv\xc3\xa4ksyi, mutta toiset eiv\xc3\xa4t uskaltaneet hyv\xc3\xa4ksy\xc3\xa4 kutsua, koska pelk\xc3\xa4siv\xc3\xa4t mahdollisten virheiden aiheuttamaa vihastusta. Toisinaan lukemaan opetellut keisari teloitti jonkun, jonka kirjoittaman asian h\xc3\xa4n k\xc3\xa4sitti v\xc3\xa4\xc3\xa4rin.\n_START_SECTION_\nQing-dynastia\n_START_PARAGRAPH_\nQing-dynastia on erityisen tunnettu kirjailijoita vastaan kohdistuneista vainoistaan. Qing-dynastian keisarit kuuluivat Ming-dynastian kukistaneeseen etnisen v\xc3\xa4hemmist\xc3\xb6\xc3\xb6n ja he suhtautuivat ep\xc3\xa4luuloisesti yleiseen mielipiteeseen. Kirjailijat ja virkamiehet pyrkiv\xc3\xa4t yleens\xc3\xa4 erottamaan kiinalaiset ja barbaareina pit\xc3\xa4m\xc3\xa4ns\xc3\xa4 mant\xc5\xa1ut. Kuitenkin mant\xc5\xa1ujen ollessa vallassa kirjailijat tyytyiv\xc3\xa4t naamioituun satiiriin._NEWLINE_Qing-dynastian aikana kirjailijoiden sorto alkoi yksitt\xc3\xa4istapauksina keisareiden Shunzhin ja Kangxin aikana. Hiljalleen vaino muodostui systemaattisesti. Keisari Qianlongin kaudella oli 53 tapausta. Vuosina 1772\xe2\x80\x931793 Qianlong pyrki puhdistamaan "ilkeit\xc3\xa4" kirjoituksia. H\xc3\xa4n ryhtyi tuhoamaan ming-dynastian kannattajien teoksia, joiden h\xc3\xa4n uskoi lietsovan Qing-dynastian vastaista mielialaa. N\xc3\xa4iden toimien laajuus on ep\xc3\xa4selv\xc3\xa4 johtuen keisarillisessa arkistossa olevista aukoista, mutta noin 3\xc2\xa0000 teoksen arvioidaan tuhoutuneen. Yhteens\xc3\xa4 arviolta 151\xc2\xa0723 kirjaa arvioidaan tuhotun t\xc3\xa4n\xc3\xa4 aikana.'